पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली । राजधानी में मौसम ने एक बार फिर करवट ली है। आसमान में छाए बादल एवं सुबह से चल रही ठंडी हवाओं के कारण मंगलवार के अधिकतम तापमान में सोमवार की तुलना में आठ डिग्री गिरावट गिरावट दर्ज की गई। इस वजह से लोगों को उमस भरी चिलचिलाती गर्मी से राहत मिली है। हालांकि न्यूनतम तापमान में वृद्धि दर्ज की गई। बुधवार को भी मौसम के खुशनुमा रहने की उम्मीद है।
देश में मानसून का आगमन हो चुका है। पश्चिमी राज्यों में झमाझम बारिश भी हो रही है। ऐसे में राजधानी में ठंडी हवाएं चल रही हैं। मौसम विभाग के अनुसार इससे अगले दो-तीन दिन तक राजधानी में बूंदाबांदी भी होगी। मौसम वैज्ञानिकों ने भी देश भर में मानसून के जल्दी आगमन की पुष्टि की है। वैज्ञानिकों का कहना है कि इस बार 20 जून के आसपास मानसून उत्तर भारत पहुंच जाएगा।
ऐसा होने पर इसका असर राजधानी में भी दस से 12 दिन पहले दिखना शुरू हो जाएगा। दिल्ली में मंगलवार को अधिकतम तापमान 33.2 और न्यूनतम तापमान 31.1 डिग्री सेल्सियस रहा। मौसम विभाग का कहना है कि बुधवार को आसमान में बादल छाए रहेंगे और हल्की बूंदाबांदी के आसार हैं। इसके अलावा अगले दो-तीन दिनों में बूंदाबांदी या बारिश होने की भी उम्मीद है। मंगलवार को राजधानी के मौसम में आद्र्रता 57 फीसदी दर्ज की गई है।
मौसम विभाग के मुताबिक फिलहाल राजधानी में मानसून का आगमन नहीं हुआ है और इन दिनों जो बारिश होगी वह प्री मानसून बारिश होगी। यह बारिश रुक-रुक कर होगी और ठंडी हवाएं चलती रहेंगी। ऐसे मेें तापमान 30 और 35 डिग्री सेल्सियस के बीच रहेगा। लेकिन वातावरण में नमी बढ़ जाएगी और लोगों को उमस से दो-चार
होना पड़ेगा।
राजधानी में सोमवार को अधिकतम तापमान 41.6 जबकि न्यूनतम तापमान 29.6 डिग्री सेल्सियस रिकॉर्ड हुआ। मौसम में आए इस बदलाव का असर लोगों पर भी पड़ा। भीषण गर्मी से त्रस्त रहे हर उम्र के लोग पार्कों एवं बाजारों में मौसम का लुत्फ उठाते हुए दिखाई दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn